**Najčastejšie kladené otázky (FAQ) k výzve na predkladanie ŽoNFP na zvýšenie kapacít infraštruktúry materských škôl**

**kód výzvy: IROP-PO2-SC221-2021-67**

**Otázka č. 1:**

Predmetom projektu bude komplexná rekonštrukcia existujúcej nevyužívanej budovy a jej areálu pre účely materskej školy, vrátane zateplenia obvodového plášťa, výmeny kotla a rozvodov. V ŽoNFP sme si preto zvolili aktivitu typu c. a aktivitu typu d.  V tejto súvislosti mám dve otázky:

1.            Rada by som si overila informáciu, že aktivita f. je pre tento typ projektu, kde sa kompletne rekonštruuje a mení energetická úroveň budovy, povinná. Vo výzve sa pri aktivite f. uvádza  iba toľko, že nemôže byť samostatnou projektovou aktivitou, nič o tom, že je v niektorých prípadoch povinná.

2.            Vo formulári žiadosti je pri podmienke 25. (žiadateľ má vysporiadané majetkovo-právne vzťahy) uvedená Príloha č. 12c ŽoNFP – Projektové hodnotenie energetickej hospodárnosti budov ako príloha, ktorá ak dobre rozumiem je relevantná aj pre aktivity typu c. a d.  V našom prípade je energetické zhodnotenie uvedené v zmysle zákona č. 555/2005 Z.z. v technickej správe, ktorá je súčasťou projektovej dokumentácie. Bude stačiť v rámci tejto prílohy pridať formuláciu do Súhrnného čestného vyhlásenia že projektové hodnotenie energetickej hospodárnosti je súčasťou projektovej dokumentácie alebo je potrebné predložiť ho aj v inej forme a samostatne ako Prílohu 12c? Ak áno, v akej forme?

**Odpoveď:**

 **K otázke 1**:

Postup - kedy je nutné zahrnúť výdavky pod typ aktivity f.:

1. Pri zateplení obvodového plášťa (vrátane strechy) a výmene otvorov na budove (okná, dvere a pod.) platí:

Podmienky energetickej hospodárnosti budov určuje zákon č. 555/2005 Z. z. o energetickej hospodárnosti budov a o zmene a doplnení niektorých zákonov. V zmysle § 2 ods. 7 tohto zákona: „*Významnou obnovou budovy sú stavebné úpravy existujúcej budovy, ktorými sa vykonáva zásah do jej obalovej konštrukcie v rozsahu viac ako 25 % jej plochy, najmä zateplením obvodového plášťa a strešného plášťa a výmenou pôvodných otvorových výplní. Významnú obnovu budovy možno uskutočniť jej jednorazovou stavebnou úpravou alebo postupnými čiastkovými stavebnými úpravami.*“ Typ aktivity f. pri existujúcich budovách sa teda použije len v prípade, ak ide o významnú obnovu budovy podľa textu vyššie. Uvedené platí aj pri nadstavbách a prístavbách.

1. Ak je predmetom projektu výmena zdroja tepla a vykurovacieho systému, je nutné výdavky zaradiť pod typ aktivity f. Uvedené platí i v prípade, ak je predmetom iba výmena zdroja tepla. Naopak, pri výmene výlučne vykurovacieho systému (napr. radiátory), tieto výdavky nie je nutné zahŕňať pod typ aktivity f.

Pri projektoch, kde je predmetom novostavba MŠ, sa typ aktivity f. neaplikuje.

**K otázke 2**:

Ak projektové hodnotenie energetickej hospodárnosti je súčasťou projektovej dokumentácie je postačujúce túto skutočnosť uviesť do Súhrnného čestného vyhlásenia.

**Otázka č. 2:**

Chcel by som sa informovať, či pri danej výzve - Výzva na predkladanie ŽoNFP na zvýšenie kapacít infraštruktúry materských škôl, kód výzvy: IROP-PO2-SC221-2021-67, je podmienka počet obyvateľov nad 1000.

Ak áno, či je oprávnený žiadateľ združenie obcí (napr. dve), kde bude súčet-počet obyvateľov vyšší ako 1000.

**Odpoveď:**

V rámci výzvy na predkladanie ŽoNFP na zvýšenie kapacít infraštruktúry materských škôl, kód výzvy: IROP-PO2-SC221-2021-67 nie je podmienka obmedzenia počtu obyvateľov.

**Otázka č. 3:**

V rámci výzvy IROP-PO2-SC221-2021-67 potrebujeme realizovať výstavbu školskej jedálne nakoľko nemáme vytvorenú samostatnú miestnosť na stravovanie. Musíme túto výstavbu spojiť s rozšírením kapacít o min 10 detí, alebo stačí realizovať iba výstavbu jedálne?

V rámci benchmarku budeme rátať

1. s výstavbou jedálne pre jestvujúce deti 140 x 2 900,00

2. alebo s výstavbou jedálne a súčasne aj s rozšírením kapacít o 10 detí 140 x 2 900,00 + 10 x 8 950,00.

**Odpoveď:**

Áno v podmienkach výzvy je stanovené navýšenie kapacity o min 10 miest.

Benchmarky sú stanovené nasledovne:

* max. vo výške 8 950 EUR (s DPH) na vytvorenie nových kapacít materskej školy pre 1 dieťa,
* max. vo výške 2 900 EUR (s DPH) na zlepšenie existujúcich kapacít materskej školy pre 1 dieťa

Ak budete vytvárať nové kapacity a zároveň zlepšovať existujúce kapacity, v tomto prípade sa postupuje v súlade s bodom 2.

**Otázka č. 4:**

Žiadateľ má zámer realizovať **vybavenie vonkajšieho areálu** v záujme posilnenia inkluzívneho vzdelávania a ŠVVP detí materskej školy o nové prvky športových zariadení v rámci ihriska a prvky náučnej enviro záhrady, a to vo forme zakúpenia vybavenia (napr. preliezky, zvýšené záhradné záhony resp. pestovateľský chodník, kvety či jedlé kríky, prvy pre zadržiavanie daždovej vody ako sudy na polievanie a pod.). Nejedná sa o stavebný výdavok ale o samostatné hnuteľné veci alebo súbory. V prílohe č. 4 výzvy "*Zoznam oprávnených výdavkov*" sa uvádza však tento typ výdavku len v triede "*021 - Stavby*" a nie "*022 – Samostatné hnuteľné veci a súbory*" alebo "*112 - Zásoby*". Bude predmetný výdavok považovaný za oprávnený, ak sa nebude jednať stavebný výdavok ale o SHVaZ alebo zásoby.

**Odpoveď:**

Žiadateľ má postupovať podľa Prílohy č. 4 Zoznam oprávnených výdavkov a podľa toho, či vybavenie spĺňa kritéria kapitálového alebo bežného výdavku.

Podľa toho buď v rámci 022 – Samostatné hnuteľné veci a súbory hnuteľných vecí (713004 Nákup prevádzkových strojov, prístrojov, zariadení, techniky a náradia) alebo v rámci 112 – Zásoby (633004 Materiál Prevádzkové stroje, prístroje, zariadenie, technika a náradie, resp. 633006 Materiál všeobecný)

**Otázka č. 5**:

Akým spôsobom sa máme **vysporiadať s výpočtom benchmarkov v zmysle podmienky č. 21** výzvy "M*aximálna a minimálna výška príspevku*" a pojmami kapacita alebo miesto pre dieťa, nakoľko naša intervencia sa týka aj zlepšenia podmienok pre tzv. existujúcu kapacitu MŠ? Vo výzve sa o.i. uvádza "*Žiadateľ za predchádzajúcich 12 mesiacov od vyhlásenia výzvy na predkladanie ŽoNFP a počas jej platnosti neznížil kapacity (miesta), resp. nedošlo k zrušeniu kapacít/MŠ*". Z tohto dôvodu Vás prosím o usmernenie, čo máme považovať za tzv. existujúc kapacitu, či je to napr.:

a) reálna najvyššia kapacita MŠ (počet detí navštevujúcich MŠ počas predošlých 12 mesiacov od vyhlásenia výzvy) - t.j. započítané sú aj deti, ktoré boli prijaté na základe výnimky nad kapacitu stanovenú úradom verejného zdravotníctva (v našom prípade by išlo o stav počas školského roka 2020/21;

b) maximálna kapacita MŠ stanovená úradom verejného zdravotníctva bez tzv. výnimiek;

c) hoci žiadosť podávame do 30.8.2021 uvedieme a počítame s počtom detí, ktoré sú prijaté do MŠ od nasledujúceho školského roka 2021/2021 na základe rozhodnutí (hoci tento stav je podľa nášho názoru nerelevantný a nemôžeme ho presne určiť, nemusí zodpovedať skutočnosti, keďže žiadateľovi bude definitívne známy až na základe reálneho stavu a zápisu detí k 2.9.2021 resp. bude nahlásený MŠVVaŠ SR do 15.9.2021).

**Odpoveď:**

Existujúca kapacita školy je uvedená v prevádzkovom poriadku MŠ. V tomto poriadku je uvedený počet učební žiakov a podlahová plocha, ktorú kontroluje a schvaľuje RUVZ. Zároveň má byť uvedená aj v Doklade o zabezpečení priestorov školy, ktorý sa predkladá v rámci žiadosti o zaradenie školy do siete.

**Otázka č. 6**:

Naša intervencia sa týka zlepšenia podmienok pre existujúcu kapacitu (zlepšenie vybavenie jedálne a tried i vonkajšieho areálu) ako aj novú kapacitu (nadstavba nového pavilónu). Je v nadväznosti na výpočet benchmarkov potrebné **sledovať na akú kapacitu sa predmetný výdavok "viaže" a v tomto zmysle členiť stavebné objekty** alebo je to bezpredmetné? Nadstavba je totiž finančne náročnejšia ako výdavky viažuce sa jednoznačne na zlepšenie existujúcej kapacity ale urobiť takúto identifikáciu je jednoznačne je takmer nemožné aj v kontexte zásahov do spoločných priestorov.

**Odpoveď:**

Nie je relevantné členenie benchmarku na  stavebné objekty. Benchmarky sa vzťahujú na maximálnu výšku stavebných prác projektu.

**Otázka č. 7**:

Chcem sa spýtať na oprávnenosť predloženia ŽoNFP ohľadom horizontálneho princípu nediskriminácia -  či v rámci projektu predkladaného vo výzve musí byť objekt  MŠ úplne kompletne bezbariérový  na všetkých poschodiach, alebo je možné riešiť bezbariérovosť iba v rámci poschodí, kde bude žiadateľ v prípade potreby umiestňovať deti s obmedzenými schopnosťami pohybu resp. orientácie?

  Žiadateľ má k dispozícii budovu  s dvoma NP, pričom bezbariérovosť bude plne spĺňať prízemie objektu – bezbariérové soc. zariadenia a prístup cez nájazdovú rampu, pričom prístup na 1.PP bude zabezpečený schodiskovou zdvíhacou plošinou. Prístup na 2. NP bude iba po schodoch. Je možné podať projekt v prípade, ak žiadateľ deklaruje umiestňovanie detí s obmedzenou schopnosťou pohybu výlučne do tried na PP a 1.NP, pričom pre deti bude k dispozícii jedno bezbariérové WC na PP?

Alebo musí byť bezbariérové WC k dispozícii na každom poschodí?

**Odpoveď:**

V prípade, ak predmetom projektu je aj 2. NP materskej školy (ako stavebný objekt), tak aj 2. NP musí spĺňať podmienku č. 23 výzvy (Podmienka oprávnenosti z hľadiska súladu s horizontálnymi princípmi), a priestory 2. NP musia byť riešené v súlade s vyhláškou MŽP SR č. 532/2002 Z. z. a zákonom č. 50/1976 Zb. o územnom plánovaní a stavebnom poriadku.

**Otázka č. 8**:

Rád by som sa opýtal na povinnosť predkladania časti prílohy Príloha č. 12c ŽoNFP Odborný výpočet predpokladaných energetických úspor porovnaním stavu pred a po realizácii projektu. Žiadateľ má k dispozícii objekt bývalej základnej školy, ktorý bol zateplený cca v r. 2012 a chce ho prestavať na budovu MŠ. K uvedenému je potrebné realizovať dispozičné prestavby vnútra budovy, pričom do vonkajšieho plášťa budovy sa nebude zasahovať. Chceme sa opýtať, či žiadateľ aj v takomto prípade  ( bez realizácie aktivity f) je povinný predložiť odborný výpočet predpokladaných energetických úspor?

Vzhľadom k tomu, že sa jedná iba o prestavbu vnútrajška budovy,  by projekt nemal spĺňať znaky významnej obnovy budovy. S ohľadom na dátum zateplenia však nie je reálne, aby objekt splnil požiadavky vyhlášky 364/2012 Z.z a zákona 555/2005 Z.z. na stupeň energetickej efektívnosti požadovaný v súčasnosti (A0). Považuje sa projekt za oprávnený aj v takom prípade, ak na základe projektového hodnotenia energetickej hospodárnosti budov budova bude dosahovať nižší stupeň energetickej efektívnosti, ktorý bol postačujúci v čase jej zateplenia (napr. B), bez toho, aby sa v projekte muselo realizovať dodatočné zateplenie budovy na stupeň A0?

**Odpoveď:**

Postup - kedy je nutné zahrnúť výdavky pod typ aktivity f.:

1. Pri zateplení obvodového plášťa (vrátane strechy) a výmene otvorov na budove (okná, dvere a pod.) platí:

Podmienky energetickej hospodárnosti budov určuje zákon č. 555/2005 Z. z. o energetickej hospodárnosti budov a o zmene a doplnení niektorých zákonov. V zmysle § 2 ods. 7 tohto zákona: „Významnou obnovou budovy sú stavebné úpravy existujúcej budovy, ktorými sa vykonáva zásah do jej obalovej konštrukcie v rozsahu viac ako 25 % jej plochy, najmä zateplením obvodového plášťa a strešného plášťa a výmenou pôvodných otvorových výplní. Významnú obnovu budovy možno uskutočniť jej jednorazovou stavebnou úpravou alebo postupnými čiastkovými stavebnými úpravami.“ Typ aktivity f. pri existujúcich budovách sa teda použije len v prípade, ak ide o významnú obnovu budovy podľa textu vyššie. Uvedené platí aj pri nadstavbách a prístavbách.

1. Ak je predmetom projektu výmena zdroja tepla a vykurovacieho systému, je nutné výdavky zaradiť pod typ aktivity f. Uvedené platí i v prípade, ak je predmetom iba výmena zdroja tepla. Naopak, pri výmene výlučne vykurovacieho systému (napr. radiátory), tieto výdavky nie je nutné zahŕňať pod typ aktivity f.

Pri projektoch, kde je predmetom novostavba MŠ, sa typ aktivity f. neaplikuje.

 **Otázka č. 9**:

Predmetom projektu bude komplexná rekonštrukcia existujúcej nevyužívanej budovy a jej areálu pre účely materskej školy, vrátane zateplenia obvodového plášťa, výmeny kotla a rozvodov. Celková výška výdavkov na rekonštrukciu podľa rozpočtu v  projektovej dokumentácii prevyšuje výšku predpokladaných celkových oprávnených výdavkov na základe benchmarku podľa plánovaného počtu novovytvorených kapacít v MŠ. Je možné zvoliť si ako aktivity projektu len aktivity typu c. a d. , pričom výdavky týkajúce sa zateplenia budovy zaradiť medzi neoprávnené a teda nezvoliť si projektovú aktivitu typu f. a súvisiace merateľné ukazovatele?

Je potrebné všetky tieto výdavky oddeliť v prílohe 14a Rozpočet projektu a Podrobný položkový rozpočet projektu, prípadne v iných prílohách? Ak áno v ktorých ďalších prílohách?

**Odpoveď:**

Výdavky projektu musia byť preukázateľne oprávnené na financovanie z IROP v súlade s Pravidlami oprávnenosti výdavkov IROP, ktoré tvoria Prílohu č. 2 PpŽ. Žiadateľ zadefinuje výdavky, ktoré majú byť predmetom rozpočtu projektu a zaradí ich do formulára ŽoNFP (časť 11) a Prílohy č. 14a ŽoNFP - Rozpočet projektu a Podrobný položkový rozpočet projektu (Príloha č. 3.f.1a Rozpočet projektu Príručky pre žiadateľa).

Žiadateľ zároveň zadefinuje výdavky rozpočtu na oprávnené a neoprávnené.

**Otázka č. 10**:

Je možné žiadať na rozšírenie kapacít MŠ aj keď Materská škola nemá naplnenú aktuálnu kapacitu zariadenia?  Bude to oprávnený výdavok?

**Odpoveď:**

Podľa Podmienky poskytnutia príspevku č. 27 výzvy „Podmienka vytvorenia a zachovania kapacity materskej školy“ Žiadateľ je povinný realizáciou aktivít projektu zvýšiť kapacitu materskej školy minimálne o 10 miest. Žiadateľ za predchádzajúcich 12 mesiacov od vyhlásenia výzvy na predkladanie ŽoNFP a počas jej platnosti neznížil kapacity (miesta), resp. nedošlo k zrušeniu kapacít/MŠ (s výnimkou zrušenia kapacít z dôvodu havarijného stavu zariadenia alebo nevyhovujúcich hygienických podmienok).

**Otázka č. 11**:

V súvislosti s vyhlásenou výzvou na zvýšenie kapacít materských škôl by som sa chcela opýtať, či sa pre túto výzvu tiež uplatňuje index investičnej účinnosti tak ako to bolo v predchádzajúcej výzve zameranej na rovnaký cieľ.

**Odpoveď:** V rámci výzvy s kódom IROP-PO2-SC221-2021-67 sa neuplatňuje index investičnej účinnosti.

**Otázka č. 12:**

Chcem sa informovať ohľadne splnenia podmienky č. 27 uvedenej vo výzve. Podmienka sa týka vytvorenia a zachovania kapacity MŠ a je v nej uvedené: “ Žiadateľ je povinný realizáciou aktivít projektu zvýšiť kapacity MŠ minimálne o 10 miest…”. Mojou otázkou je, či pri realizácii aktivity d) (stavebno-technické úpravy areálu MŠ vrátane detského ihriska) je nutné navýšenie kapacity MŠ o 10 miest? Je možné aby kapacita MŠ zostala nezmenená keďže v podmienkach 2.6 (ďalšie podmienky poskytnutia príspevku) v bode, resp. p.č. 28 - Maximálna a minimálna výška príspevku je uvedené, že benchmark max. vo výške 2 900 EUR s DPH je na zlepšenie existujúcich kapacít materskej školy pre 1 dieťa?

Alebo je nutná kombinácia a to povinné navýšenie kapacít MŠ a zároveň je možné i zlepšiť existujúce kapacity MŠ, avšak nie je možná samostatná realizácia aktivity, ktorá by bola výlučne zameraná na zlepšenie existujúcich kapacít MŠ?

**Odpoveď:**

Žiadateľ je povinný realizáciou aktivít projektu zvýšiť kapacitu materskej školy minimálne o 10 miest.

Žiadateľ za predchádzajúcich 12 mesiacov od vyhlásenia výzvy na predkladanie ŽoNFP a počas jej platnosti neznížil kapacity (miesta), resp. nedošlo k zrušeniu kapacít/MŠ (s výnimkou zrušenia kapacít z dôvodu havarijného stavu zariadenia alebo nevyhovujúcich hygienických podmienok).

Zároveň môže byť otázka aj pre žiadateľa, že akým spôsobom chce dosiahnuť navýšenie kapacity MŠ minimálne o 10 miest (a jeho odsúhlasenie úradom verejného zdravotníctva) iba realizáciou aktivity d), teda stavebno-technickými úpravami areálu MŠ vrátane detského ihriska.

Samostatná realizácia aktivity, ktorá by bola výlučne zameraná na zlepšenie existujúcich kapacít MŠ nie je možná.

**Otázka č. 13:**

Potrebujem sa opýtať na oprávnenosť projektu ohľadom splnenia podmienok vyhlášky 364/2021 Z.z. V zmysle vyhlášky majú všetky budovy postavené po 31.12.2021 spĺňať triedu energetickej efektívnosti A0.

Žiadateľ patrí do súkromného sektora a chce postaviť novú budovu MŠ, pričom PD bola spracovaná v r. 2019 na triedu A1 tak ako bola v tom čase platná vyhláška a žiadosť o vydanie stavebného povolenia bola podaná v r. 2019. Stavebné konanie rôznymi prieťahmi však trvalo cca 18!!!! mesiacov a stavebné povolenie bolo vydané v r. 2021 na základe predloženej PD na triedu energetickej efektívnosti A1, čo platilo v rámci vyhlášky ku dňu podania žiadosti o stavebné povolenie, ale neplatí ku dňu vydania stavebného povolenia v r. 2021, kedy už vyhláška požaduje triedu A0.

Môže žiadateľ na základe takéhoto stavebného povolenia realizovať v rámci predmetnej výzvy projekt – stavbu v triede A1, alebo je nutné prepracovať dokumentáciu do stavu A0, čo budú zasa zrejme ďalšie prieťahy so stavebným povolením.

**Odpoveď:**

Na základe vyjadrenia MDaV SR, odbor štátnej stavebnej správy (Ing. Zuzana Kovácsová, tel: 594 94 742) **je rozhodujúci termín podania žiadosti o stavebné povolenie**, teda **má byť akceptovaná projektová dokumentácia na triedu energetickej efektívnosti A1**, nezávisle na termíne vydania stavebného povolenia.

Zároveň Vám zasielame odkaz na nasledovné dokumenty:

* Usmernenie Ministerstva dopravy, výstavby a regionálneho rozvoja SR, sekcie výstavby k problematike energetickej hospodárnosti pri povoľovaní a kolaudovaní budov
* Doplnenie k Usmerneniu

[*https://www.mindop.sk/ministerstvo-1/vystavba-5/statna-stavebna-sprava/dokumenty-a-materialy/usmernenia*](https://www.mindop.sk/ministerstvo-1/vystavba-5/statna-stavebna-sprava/dokumenty-a-materialy/usmernenia)

**Otázka č. 14:**

Je oprávnený aj výdavok: - spojovacia chodba medzi budovami ZŠ s MŠ ?

V rámci projektu sa bude realizovať nadstavba MS. Nakoľko kvôli nadstavbe už kapacitne nebude pôvodná jedáleň kapacitne stačiť, je potrebne vyriešiť prechod deti do jedálne vedľajšej budovy ZS s MS (časť pre základnú školu). Môžu teda žiadať aj výdavky za danú spojovaciu chodbu?

**Odpoveď:**

Ak je spojovacia chodba medzi budovami ZŠ s MŠ súčasťou projektovej dokumentácie, tak je **oprávneným výdavkom** v zmysle dokumentu „Zoznam oprávnených výdavkov“ (Príloha č. 4 výzvy). Zároveň platí: „V prípade, ak MŠ užíva objekt s iným subjektom v zriaďovateľskej pôsobnosti žiadateľa, resp. iným subjektom (napr. MŠ, ZŠ, ZŠ s MŠ), oprávnené výdavky týkajúce sa spoločných priestorov budú vypočítané pomernou časťou celkovej podlahovej plochy objektu (mimo spoločných priestorov) voči celkovej podlahovej ploche priestorov (mimo spoločných priestorov), ktoré využíva MS“. Iné, bližšie informácie sú uvedené v kapitole 4.6 Pravidiel oprávnenosti výdavkov pre IROP, ktoré tvoria prílohu č. 2.a Príručky pre žiadateľa o poskytnutie NFP z IROP.

**Otázka č. 15:**

Stanovenie benchmarku.

**Odpoveď:**

V rámci vyhlásenej Výzvy na predkladanie žiadostí o nenávratný finančný príspevok na zvýšenie kapacít infraštruktúry materských škôl s kódom výzvy IROP-PO2-SC221-2021-67 si Vám dovoľujeme zaslať usmernenie ku podmienke poskytnutia príspevku č. 28 Maximálna a minimálna výška príspevku  v rámci ktorej sú stanovené benchmarky a to vo výške:

max. vo výške 8 950 EUR (s DPH) na vytvorenie nových kapacít materskej školy pre 1 dieťa,

max. vo výške 2 900 EUR (s DPH) na zlepšenie existujúcich kapacít materskej školy pre 1 dieťa.

V predmetných benchmarkov na jedno kapacitné miesto v materských školách sú započítané iba výdavky na stavebné práce (t.j. že výdavky napr. na stavebný dozor, projektovú dokumentáciu a interiérové vybavenie sa nerátajú do stanoveného benchmarku). Zároveň pri výdavkoch ako je stavebný dozor, PD a interiérový nábytok je potrebné zohľadniť hospodárnosť predmetného výdavku.

**Otázka č. 15:**

Nie je nám jasné ako vypočítať benchmarky vzhľadom na pripravované kapacity zamýšľanej MŠ:

- mesto Hlohovec má zámer zrekonštruovať existujúce objekty bývalej strednej školy na ul. M. Benku, vo svojom vlastníctve, dlhodobo nepoužívané, so zámerom adaptovať ich na nové elokované pracovisko existujúcej ZŠ s MŠ A. Felcána v Hlohovci

- v súčasnosti sa dané objekty nedajú využívať, vyžadujú významnú rekonštrukciu

- ZŠ s MŠ A. Felcána v Hlohovci je zaradená do siete škôl, v súčasnosti v nej funguje 1 trieda MŠ (do 20 detí), je umiestnená na ul. A. Felcána

- zámerom mesta je vymiestniť túto 1 triedu MŠ do nových priestorov (doterajšie priestory by sa využívali pre potreby ZŠ)

- zároveň by na novom elokovanom pracovisku boli pridané/vznikli ďalšie 2 triedy MŠ – t. j. ďalších 40 detí

- spolu by nové elokované pracovisko MŠ na ul. M. Benku malo kapacitu 60 detí.

Naša otázka: je možné počítať s vyšším benchmarkom na všetkých 60 detí, keďže ich umiestnime v novo zrekonštruovaných priestoroch?

Teda možné celkové oprávnené výdavky projektu by boli: 60 x 8 950 EUR = 537 000 EUR?

**Odpoveď:**

V samotnej výzve i v Prílohe č.  4 výzvy-Zoznam oprávnených výdavkov je v rámci podmienky č. 28-Minimálna a maximálna výška príspevku bližšie špecifikované použitie benchmarkov: „Smerný ukazovateľ zlepšenie existujúcich kapacít materskej školy je možné využiť iba v prípade, ak súčasťou vytvárania nových kapacít MŠ sú aj intervencie stavebného charakteru v rámci existujúcich priestorov, ktoré vyplývajú z rozširovania kapacít MŠ alebo je súčasťou projektu adaptácia existujúcich priestorov pre potreby MŠ s prvkami  inkluzívneho vzdelávania. V prípade budovania nového objektu, bez intervencie stavebného charakteru v rámci existujúcich priestorov, sa uplatňuje iba smerný ukazovateľ na vytvorenie nových kapacít materskej školy v prepočte na 1 dieťa.“

To znamená, že v prípade žiadateľa, ktorý zriaďuje nový objekt materskej školy a úplne odchádza (teda presúva všetky kapacity) z existujúcej infraštruktúry, a teda pôvodné zariadenie materskej školy nebude pokračovať ako materská škola, je nevyhnutné uplatniť benchmark len na novovytvorené kapacity (teda iba na 40 detí) vo výške 8950 Eur s DPH. Na existujúce kapacity sa žiadny benchmark nebude uplatňovať napriek tomu, že sa i existujúce kapacity budú presúvať do nových priestorov.

Celkové oprávnené výdavky daného projektu je potrebné vyčísliť ako súčin 40 detí a benchmarku 8950 Eur s DPH (40 \* 8950 Eur = 358 000 Eur s DPH).